b'\n_START_ARTICLE_\nHenric van Veldeke\n_START_SECTION_\n\xc5\xbdivljenje\n_START_PARAGRAPH_\nPo vsej verjetnosti rojen pred letom 1150, kajti leta 1174 je bil manuskript njegovega dela Roman o Eneju (nem. Eneasroman) \xc5\xbee skoraj kon\xc4\x8dan. Heinrich von Veldeke je izhajal iz ministrske rodbine, ki se je imenovala po vasi Veldeke, ki je le\xc5\xbeala zahodno od Maastrichta. Domnevajo, da je se izobrazil za duhovnika, a je kasneje opravljal dela na dvoru. Slu\xc5\xbeil je grofoma Loon in Rieneck, katera sta hkrati vodila grofijo v Mainzu._NEWLINE_Spomladi 1184 je \xc5\xbeivel v Mainzu pri cesarju Frideriku I._NEWLINE_Kot mecene Heinrich omenja grofa Agnesa von Loona, Hermanna von Th\xc3\xbcringena in grofico Margarehto von Cleve._NEWLINE_Umrl naj bi tik pred letom 1190 v bli\xc5\xbeini Freyburga (grad Neuenburg), kjer naj bi tudi kon\xc4\x8dal svoj roman._NEWLINE_Po nekaterih informacijah naj bi njegov Roman o Eneju leta 1174 ukradli. 9 let kasneje naj bi ga v Th\xc3\xbcringenu prejel nazaj ter spisal dokonca, a to\xc4\x8dnih dokazov ni. Okoli leta 1205 Wolfram von Eschenbach v svojem romanu Parcifal (nem. Parzival) ob\xc5\xbealuje njegovo smrt (mhd: \xc3\xb4we, daz s\xc3\xb4 vrou erstarp von Veldeke, der w\xc3\xaese man!)._NEWLINE_Podatkov o temu, kje in kdaj natan\xc4\x8do Veldeke umre, na\xc5\xbealost ni._NEWLINE_Njegov pomen in vpliv na nem\xc5\xa1ko knji\xc5\xbeevnost \xc5\xbee leta 1210 poudari Gottfried von Stra\xc3\x9fburg v svojem delu Tristan.\n_START_SECTION_\nJezik\n_START_PARAGRAPH_\nHeinrich von Veldeke je tako v nizozemski, kot tudi nem\xc5\xa1ki literaturi \xc4\x8da\xc5\xa1\xc4\x8den kot prvi pisatelj tovrstne literature. Od dela Legenda o Servatiusu (nem. Servatiuslegende) je ohranjen le rokopis iz 13. stoletja in rokopis 15. stoletja, ki je napisan v\xc2\xa0\xc2\xbbsrednji nizozem\xc5\xa1ini\xc2\xab\xc2\xa0(nem. Mitteniederl\xc3\xa4ndisch)._NEWLINE_Nekaj njegovih vite\xc5\xa1kih ljubezenskih pesnitev (Minnelieder) naj bi bilo ohranjenih tudi v ljudskih ustnih izro\xc4\x8dilih. Pomen njegovih del je za nem\xc5\xa1ki prostor pomemben, ker so takratna dela prihajala v nem\xc5\xa1ke de\xc5\xbeele v\xc2\xa0\xc2\xbbsrednjevisokih nem\xc5\xa1kih razli\xc4\x8dicah\xc2\xab\xc2\xa0(mittelhochdeutsche Versionen)._NEWLINE_Poleg tega je pri mnogih nem\xc5\xa1kih avtorjih dvorske knji\xc5\xbeevnosti (Wolfram von Eschenbach, Hartmann von Aue in Gottfried von Stra\xc3\x9fbourg) omenjen kot vzor za nem\xc5\xa1ko pesni\xc5\xa1tvo.'